KOMISIJOS SPRENDIMAS
2010 m. vasario 1 d.
dėl kai kurių Graikijos, Portugalijos ir Suomijos mokėjimo agentūrų 2007 finansinių metų sąskaitų, susijusių su Europos žemės ūkio fondo kaimo plėtrai (EŽŪFKP) lėšomis finansuojamomis išlaidomis, patvirtinimo
(pranešta dokumentu Nr. C(2010) 425)
(Tekstas autentiškas tik graikų, portugalų, suomių ir švedų kalbomis)
(2010/58/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2005 m. birželio 21 d. Tarybos reglamentą (EB) Nr. 1290/2005 dėl bendrosios žemės ūkio politikos finansavimo (1), ypač į jo 30 ir 33 straipsnius,
pasikonsultavusi su Fondo komitetu,
kadangi:
(1)
Komisijos sprendimu 2008/397/EB (2) ir Komisijos sprendimu 2009/86/EB (3) buvo patvirtintos visų mokėjimo agentūrų, išskyrus Graikijos mokėjimo agentūrą OPEKEPE, Portugalijos mokėjimo agentūrą IFAP ir Suomijos mokėjimo agentūrą MAVI, 2007 finansinių metų sąskaitos.
(2)
Gavusi papildomos informacijos ir atlikusi papildomus patikrinimus, Komisija dabar gali priimti su Europos žemės ūkio fondo kaimo plėtrai (EŽŪFKP) lėšomis finansuojamomis išlaidomis susijusį sprendimą dėl Graikijos mokėjimo agentūros OPEKEPE, Portugalijos mokėjimo agentūros IFAP bei Suomijos mokėjimo agentūros MAVI pateiktų sąskaitų išsamumo, tikslumo ir teisingumo.
(3)
Remiantis Reglamento (EB) Nr. 1290/2005 30 straipsnio 2 dalimi, šiuo sprendimu nepažeidžiamos Komisijos vėliau priimamų sprendimų nuostatos, pagal kurias Bendrija nefinansuoja išlaidų, patirtų nesilaikant Bendrijos taisyklių,
PRIĖMĖ ŠĮ SPRENDIMĄ:
1 straipsnis
Šiuo sprendimu patvirtinamos Graikijos mokėjimo agentūros OPEKEPE, Portugalijos mokėjimo agentūros IFAP ir Suomijos mokėjimo agentūros MAVI 2007 finansinių metų sąskaitos, susijusios su išlaidomis, finansuojamomis Europos žemės ūkio garantijų fondo (EŽŪGF) lėšomis.
Pagal šį sprendimą iš kiekvienos valstybės narės susigrąžintinos arba jai mokėtinos sumos pagal kiekvieną kaimo plėtros programą, įskaitant sumas, susidariusias taikant Reglamento (EB) Nr. 1290/2005 33 straipsnio 8 dalį, yra nustatytos priede.
2 straipsnis
Šis sprendimas skirtas Graikijos Respublikai, Portugalijos Respublikai ir Suomijos Respublikai.
Priimta Briuselyje 2010 m. vasario 1 d.